Author: Metodistkirken Mysen

Nyhetsbrev

Metodistkirken er en relevant, åpen og vital kirke, hvor mennesker finner tro og tilhørighet, og utrustes til tjeneste som Jesu etterfølgere.

Metodistkirken
Mysen
Kontaktinformasjon:
Menighetens e-post:
mysen@metodistkirken.no.
Dgl.leder tlf: 95481029
Prest: tlf 99732119

Høsten 2025

Tanker gjennom et vindu.....
Noen tanker her jeg ser gjennom mitt vindu, som ikke er så rent i dag. Det har vært Rallycross på Momarken i helgen, og det ble veldig mye sand og støvi lufta.—Det er lett å skylde på andre?
Jesus sier i Matt.1-5: Døm ikke, for at dere ikke skal bli dømt! 2 Etter dommen dere dømmer med, skal dere selv få dom, og i samme mål som dere selv måler opp med, skal det også måles opp til dere. 3 Hvorfor ser du flisen i din brors øye, men bjelken i ditt eget øye legger du ikke merke til? 4 Eller hvordan kan du si til din bror: ‘La meg ta flisen ut av øyet ditt’ når det er en bjelke i ditt eget øye? 5 Din hykler! Ta først bjelken ut av ditt eget øye! Da vil du se klart nok til å ta flisen ut av øyet til din bror.
Eller vi kan fortelle det samme på denne måten:
En prest besøkte en dame i menigheten, og samtalen gikk litt tregt. For å få fart på den igjen peker dama ut av vinduet mot naboen, hvor klesvasken henger ute. Så sier hun: «Ser du den nabodama og klesvasken hun henger ut, se hvor skitten den er.
Ho henger aldri ut ordentlig ren vask. Presten følte seg litt ukomfortabel og prøvde å skifte samtaleemne, for så å prøve å avslutte besøket. Da han gikk ut av huset fulgte
damen ham ut på trappen. I det de tar avskjed snur de seg mot
naboens hage, og der henger klesvasken rett foran dem.
- De blir klar over det begge to samtidig. Klesvasken er snøhvit! Sannheten begynte å demre. Det var ikke naboens klesvask som var skitten, men vinduene de hadde sett igjennom.
Hilsen Ingull/prest

Hva har skjedd siden sist?

Mye har skjedd siden siste nyhetsbrev.
Det serveres fortsatt gratis middag hver onsdag kl.17.00. Før sommerferien ble det feiret med en stor sommer/grillfest i kirkehagen. Metodistkirken ønsker å være tilstede der folk er. Det ble synlig på «Sommerdager i Mysen» med popcorn og sukkerspinnsalg og kirkekafè. Metodistkirken i Mysen deltok på Fellesgudstjeneste på Lundebyvannet sammen med Den norske kirke, Frikirken, Kraftverket og Filadelfia Mysen. For å skape nye relasjoner mellom metodistmenighetene i Østfold feiret vi fellesskapet med
«Hele Østfold synger» i Sarpsborg i mars og fortsetter med en felles
gudstjeneste i høst.

Kalender høsten 2025
Søndag 24/8 kl.17.00 Samlingssøndag/Kveldssamling
Tilsynsprest Ingull Grefslie taler
Onsdag 27/8 kl.17.00 Kirkemiddag
Onsdag 3/9 kl.17.00 Kirkemiddag kl.18.00 Kveldsbønn
Lørdag 6/9 kl.10.00 –15.00 «Bygdas dag» Metodistkirken har kirkecafè og salg av popcorn og sukkerspinn i gaten utenfor.
Søndag 7/9 kl.11.00 Gudstjeneste Tilsynsprest Ingull Grefslie taler
Onsdag 10/9 kl.17.00 Kirkemiddag kl.18.00 Kveldsbønn
Onsdag 17/9 kl.17.00 Kirkemiddag kl.18.00 Kveldsbønn
Torsdag 18/9—21/9 School of Congregational development i
Metodistkirken i Oslo St. Olavsgt.28
Søndag 21/9 kl.17.00 Kveldssamling
Diakon Marit Kristine Danielsen taler
Onsdag 24/9 kl.17.00 Kirkemiddag kl.18.00 Kveldsbønn
Onsdag 22/10 kl.17.00 Kirkemiddag kl.18.00 Kveldsbønn
Onsdag 1/10 er der ikke kirkemiddag pga. Høstferie
Søndag 5/10 kl.11.00 Fellesgudstjeneste for Metodistkirkene i Østfold i Metodistkirken i Sarpsborg St. Marie gate 56, Sarpsborg
Onsdag 8/10 kl.17.00 Kirkemiddag kl.18.00 Kveldsbønn
Onsdag 15/10 kl.17.00 Kirkemiddag kl.18.00 Kveldsbønn

Søndag 19/10 kl 17.00 Kveldssamling
Sang og musikk ved Aina Salberg og Øyvind Jensen
Onsdag 22/10 kl.17.00 Kirkemiddag kl.18.00 Kveldsbønn
Onsdag 29/10 kl.17.00 Kirkemiddag
Søndag 2/11 kl.11.00 Allehelgensgudstjeneste
Tilsynsprest Ingull Grefslie taler/nattverd
Onsdag 5/11 kl.17.00 Kirkemiddag kl.18.00 Kveldsbønn
Onsdag 12/11 kl.17.00 Kirkemiddag
Søndag 16/11 kl.17.00 Kveldssamling
Anne Marit og Morten Svenneby synger og spiller
Onsdag 19/11 kl.17.00 Kirkemiddag kl.18.00 Kveldsbønn
Torsdag 20/11 fra kl.16.00 Julegateåpning i Mysen Cafè i kirken, salg av lodd til julemesse.
29/11 k..10.00 –16.00 JULEMESSE andakt kl.15.00 med påfølgende trekning.
Onsdag 3/12 kl.17.00 Kirkemiddag kl.18.00 Kveldsbønn
Søndag 7/12 kl.11.00 Adventgudstjeneste Tilsynsprest Ingull Grefslie taler
Onsdag 10/12 kl.17.00 Kirkemiddag kl.18.00 Kveldsbønn
1.juledag 25/12 kl.12.00! Høytidsgudstjeneste
Vi gjør oppmerksom på at ikke alt har kommet med i programmet enda, da alt ikke er klart. Følg annonsering (Mysen Metodistkirke) på Facebook for evt tillegg i programmet.

Vi har en ny biskop!
Knut Refsdal (55) er valgt som biskop av Metodistkirken i Norden, Baltikum og Ukraina. "Jeg kjenner først og fremst på en takknemlighet for den tilliten som kirken har vist meg " sa Refsdal etter valget. "Jeg har blandede følelser nå. Jeg er overveldet, sliten og takknemlig. Jeg kjenner først og fremst på en takknemlighet for den tilliten som kirken har vist meg. Det er et privilegium å være en del av kirkens lederskap. Jeg mener vi har mange muligheter i tiden som ligger foran meg, og jeg har store forventninger. Kirken er en håpsbevegelse, et håp vi bringer til verden. Vi går inn i en tid med endringer i det metodistiske kirkelandskapet i Europa, og vi vil arbeidere for et tettere fellesskap." På spørsmål om han har et skriftsted som har fulgt han, sier Refsdal at han har båret med seg salme 37,5 siden han var 15 år. «Legg din vei i Herrens hånd! Stol på ham, så griper han inn.» Refsdal, ordinert eldste i den Norske årskonferansen siden 1994, har tidligere erfaring som prest i Sarpsborg, assistent for biskop Øystein Olsen, tilknyttet professor ved Metodistkirkens teologiske seminar i Oslo og tilsynsprest samt prest i Moss. Han har også lang erfaring med økumenisk arbeid. Han har fungert som generalsekretær og prosjektleder for Norges Kristne Råd samt det økumeniske rådets øverste leder fra 2012 til 2018. Han har også sittet i styret for The United Methodist Church’s Office of Christian Unity and Interreligious Relations og medlem av Stakeholders’ Forum for Methodist Ecumenical Office i Roma.Siden 2024 har han vært sogneprest i Jeløy i Den norske kirke. Han har en Master i teologi fra Metodistkirkens teologiske seminar i Oslo og har videreutdannet seg innen økonomi, personalledelse, konflikthåndtering, ledelse og religionsvitenskap. (Kilde: metodistkirken.no) Foto: Ina Marie Grefslie

«Bygdas dag i Mysen» 6.september 2025
En dag full av aktiviteter, underholdning, konserter og sprell. Metodistkirken er selvsagt tilstede med stand utenfor kirken hvor det selges sukkerspinn og popcorn, men du er også velkommen inn på «Kirkekafè» hvor det vil selges vafler, kaker og kaffe. Her er det tid og rom for en prat.
«School of congregational development»
FORMÅL - UTFORDRING - HÅP - EVENTYR = Ledertrening for menighetsutvikling 18.-21. september 2025 . 4 intensive dager for nysgjerrige, unge, entrepenører, innovatører, ledere, pastorer, diakoner.
Felles gudstjeneste for Metodistkirkene i Østfold.
Metodistkirken i Norge er en konneksjonal kirke det vil si vi henger sammen og tilhører samme kirke uansett hvor i verden vi er. I Østfold markerer vi dette med å ha to arrangementer sammen i året. Et på våren og et på høsten. Nå i høst markeres fellesskapet med gudstjeneste i Sarpsborg 5. oktober.

«Kirken» er ikke et hus.
«Kirken» det er oss! Sammen og hver for oss! Brenner vi for menneskene rundt oss – elsker vi mennesker med Jesu kjærlighet? Vi tror Gud utfordrer oss - Ikke til å se innover, men utover. Metodistkirken i Mysen ønsker å være en proaktiv menighet i endring fordi menigheten ønsker utvikling, vekst og forbedring. Vi gleder oss også over å se mennesker vokse i fellesskap med Gud og hverandre. Det gir noen nye utfordringer. Vi trenger frivillige. Vi syns ikke du burde noe som helst, og at du selv vet hva du har tid og lyst til å gjøre. Men skulle du ha lyst på nye gode venner, noe å gjøre som virkelig gir mening i hverdagen, en følelse av å være med på noe viktig og utløp for et engasjement?
Hver onsdag serveres GRATIS middag i kirken kl.17.00. Dette krever flere frivillige. Det er ikke noe man behøver å gjøre hver uke, men kanskje 1 gang i mnd eller 2 ganger i halvåret. Jo flere vi er, jo mindre belastning er det på hver enkelt. Baker du? Da kan du kanskje bidra med en kake til kirkekaffe, eller som dessert til onsdagsmiddagen. Holder du på med håndarbeid, eller ønsker å bidra på andre måter er julemessa en god anledning. Liker du deg best ute? Rundt kirken er det en hage som til enhver tid bør se pen ut. Stenlegging skal spyles, kirkefronten vaskes og generelt hagearbeid gjøres. Mange beboere i sentrum setter pris på denne grønne flekken, og går gjennom hagen. Vi har ikke satt opp en dato for dugnad denne høsten. Dersom du ser at det er oppgaver du kan bidra med en dag det passer deg? Ta kontakt! Er du nysgjerrig på dette med å bli frivillig, men er usikker på om det er noe for deg? Er du usikker på hva det betyr? Ta kontakt med Mona Trømborg på tlf: 95481029 eller I ngull Grefslie på tlf: 99732119

#